Leonīds Leimanis

Leonīds Leimanis (dzimis , miris ) bija latviešu kinorežisors. 1965. gada saņēmis Latvijas PSR Tautas skatuves mākslinieka goda nosaukumu.

Dzīvesgājums 
Leonīds Leimanis dzimis , Rīgā, ierēdņa Jāņa Leimaņa ģimenē, kurš jaunībā spēlēja Pēterburgas teātros. Beidzis Tautas augstskolas dramatisko studiju (1930), bija Strādnieku teātra (1927—1934), pēc tā likvidēšanas Dailes teātra (1934—1940) aktieris. 
Līdztekus kopš 1933. gada bija kinostudijas "Latviešu skaņu filma" aktieris un režisors, kultūrfilmu operators. Uzņēma pasūtījuma filmas par sportu un medicīnu, bija režisora A. Rusteiķa asistents pirmajā latviešu pilnmetrāžas skaņu filmā "Daugava” (1934), kurā tēloja vienu no galvenajām lomām – rakstnieku Vilni.

Pēc Latvijas okupācijas strādāja par Dailes teātra direktoru (1940—1941), vācu okupācijas laikā izveidoja un vadīja Rīgas pagrīdes antifašistisko organizāciju "Сīņа".

Kad Sarkanā armija atkal ieņēma Rīgu, Leimani atjaunoja Dailes teātra direktora amatā (1944—1946), vēlāk viņš bija Rīgas Kinostudijas mākslinieciskās daļas vadītājs (1946—1948) un viens no vadošajiem kinostudijas režisoriem (no 1947).

Kopā ar režisoru Pāvelu Armandu uzņēma filmu "Salna pavasarī" (1955), bija filmu „Nauris” (1957) un „Šķēps un roze” (1959) režisors un scenārija autors. Vēlāk uzņēma filmas „Kapteinis Nulle” (1964), „Purva bridējs” (1966) un „Pie bagātās kundzes” (1969).

Miris 1974. gada 6. jūlijā Rīgā, viņa izvadīšana iemūžināta kinožurnāla "Padomju Latvija" 1974. gada 20. numurā (operatori Vadims Mass un Juris Podnieks).

Ģimene 
Precējies ar aktrisi Elvīru Leimani, dzīvojis Lielvārdē, kur dzimusi viņa meita aktrise Ludmila Leimane-Vītoliņa. Dēls Gundars spēlēja Matīsiņu viņa režisētajā kinofilmā „Salna pavasarī”.

Apbalvojumi 
 1947 — Latvijas PSR Nopelniem bagātais skatuves mākslinieks
 1965 — Latvijas PSR Tautas skatuves mākslinieks

Filmogrāfija

Atsauces

Ārējās saites 
 Leonīds Leimanis filmas.lv

1910. gadā dzimušie
Rīgā dzimušie
1974. gadā mirušie
Padomju kinorežisori
Latviešu kinorežisori
Latvijas aktieri
Rīgas Meža kapos apbedītie
Latvijas PSR Nopelniem bagātie skatuves mākslinieki
Latvijas PSR Tautas skatuves mākslinieki
Ar Ļeņina ordeni apbalvotie
Ar ordeni "Goda Zīme" apbalvotie